Anja van Heerden het skitterend presteer in die CAA Southern Region Youth and Junior Championships! Sy het 'n 2de plek in die 200m behaal en haar aflos-span het gewen! Baie geluk, Anja. Jou DF-familie is baie trots.
Gepubliseer: 2018/05/04 - 09:36
Ons wil graag 'n bietjie met Herman Theart spog. Hier volg sy atletiekuitslae van die afgelope South African Sport Association For Physically Disabled National Championships wat op 31 Maart tot 2 April in Bloemfontein plaasgevind het. Hy het sy Wes-Kaap kleure vroeër in die jaar verwerf en het dus as deel van die Wes-Kaapspan deelgeneem.
Hy het vir seuns o.18 in die F37-klas in Spiesgooi, Gewigstoot en Diskus deelgeneem. Herman het 'n 1ste plek (Goud) behaal vir sy Gewigstoot en Diskus en 'n 2de plek (Silwer) vir sy Spiesgooi . Ons so trots op hom en sy prestasies.
Gepubliseer: 2018/05/02 - 11:17
Baie geluk aan Hannes Swart wat gekies is om die WP (Wes-Kaap) span by die SA Interprovinsiale tennistoernooi te verteenwoordig. Hierdie toernooi vind plaas vanaf 27 – 30 April. Baie voorspoed, Hannes
Gepubliseer: 2018/04/26 - 10:28
Riaan Barnard het ons Dinsdagoggend tydens die saalbyeenkoms besoek met 'n pragtige boodskap, 'n entoesiastiese houding en 'n passie vir wat hy doen.
Hy het hartroerende stories oor sy lewe gedeel. Hy het vertel van hoe sy ouers deur 'n egskeiding gegaan het, hoe hy van sy vriende aan die dood moes afstaan, hoe sy suster verkrag is, hoe hy sy eerste jaar van studies nie deurgekom het nie en hoe hy deur 'n baie donker tyd gegaan het. Met hierdie stories het hy almal in die saal 'n bietjie meer dankbaar gemaak oor ons eie lewens en het hy ons laat besef hoe bevoorreg ons regtig is.
Hy het met behulp van sy stories aan ons vertel dat 'n mens altyd uit jou donker, diep gat kan klim en dat jy nooit, ooit moet opgee nie. Sy motiverende woorde was opreg en baie kinders kon aanklank by hom vind. Riaan se leertjie uit sy diep, donker gat, was vir hom oefening en 'n gesonde leefstyl. Hy beweer dat dit sy lewe omgedraai het in die suksesvolle mens wat hy vandag is.
Hy is nou 'n gekwalifiseerde "life-coach", was al op die radio en help nou mense regoor die provinsie om 'n beter lewenstyl te volg en om sodoende die selfvertroue te kry wat 'n mens verdien.
Hulle verkoop op die 26ste April water by DF Malan en Riaan het persoonlik aangebied om elkeen te help met 'n lewenstyl- plan as hulle hom net 'n e-pos "gooi".
Gepubliseer: 2018/04/26 - 09:23
UP Wiskunde-kompetisie 2018
UP Wiskunde-kompetisie 2018: 30 Julie 2018
Slegs graad 8 – 11-leerders kan hiervoor inskryf.
Gepubliseer: 2018/04/23 - 12:44
WP Meesters Kampioenskappe
DF se Juanita Gerstner het op 14 April aan die WP Meesters Kampioenskappe by die Tygerberg/Parow Atletiekbaan deelgeneem. Sy het in gewigstoot en diskus in haar ouderdomskategorie gekompeteer. Sy het in albei items die rekord verbeter: gewigstoot 11,41m (ou rekord was 10,68m) en diskus 36,72m (ou rekord 31,10m). Juanita het dus gekwalifiseer om by die SA's tussen 26-28 April in Bloemfontein deel te neem. Baie geluk, Juffrou Juanita. Ons is baie trots op jou!